Războiul greco-italian
Războiul greco-italian (în limbile elenă: Ελληνοϊταλικός Πόλεμος "Ellēnoїtalikós Pólemos" ori Πόλεμος του Σαράντα "Pólemos tou Saránda", "Războiul din '40", italiană: Guerra di Grecia) a fost un conflict armat dintre Italia și Grecia, care s-a desfășurat între 28 octombrie 1940 și 23 aprilie 1941. Acest război a marcat începutul Campaniei din Balcani a celui de-al Doilea Război Mondial. Începând cu data de 6 aprilie 1941, Germania Nazistă a intervenit în război, acest conflict fiind cunoscut ca Bătălia Greciei.